**Martin Lee Chu-ming** (kiin.: 李柱銘; Jyutping: *Lei5 Cyu5-ming4*, s. 8. kesäkuuta 1938, Brittiläinen Hongkong) on hongkongilainen poliitikko ja demokratia-aktivisti. Hän on ollut muun muassa mukana perustamassa Hongkongin demokraattista puoluetta. 

Hongkongilaiset demokratia-aktivistit tuntevat Leen nimellä "demokratian isä", kun taas Peking-myönteiset poliitikot nimittelevät häntä "siirtomaaisäntien juoksukoiraksi".

Tausta ja yksityiselämä
-----------------------

Lee syntyi Brittiläisessä Hongkongissa vuonna 1938, mutta perhe muutti kuitenkin Kiinan puolelle Kantonin. Lee on perheensä seitsemästä lapsesta toiseksi nuorin. Hän palasi Hongkongiin opiskelemaan lakia Hongkongin yliopistossa, josta hän valmistui kandidaatiksi. Tämän jälkeen hän jatkoi opintojaan Isossa-Britanniassa Lincoln’s Inn -nimisessä instituutissa. Tämän jälkeen hän palasi jälleen Hongkongiin, jossa hän alkoi työskennellä juristina.

Vuonna 1969 Lee avioitui Amelia Lee Fong Yee-ngor’n kanssa. Parilla on yksi poika. Uskonnolliselta vakaumukseltaan Lee on katolilainen.

Poliittinen ura
---------------

Ensimmäisen kerran Hongkongin lainsäädäntöneuvostoon (LegCo) Lee valittiin vuonna 1985. Kiinan kansantasavalta valitsi Leen komiteaan, jonka tarkoitus oli luonnostella Hongkongin peruslaki. Hänet kuitenkin poistettiin komiteasta sen jälkeen, kun hän alkoi osoittamaan mieltään kommunistista puoluetta vastaan Tiananmenin verilöylyn jälkeen vuonna 1989. Tämän johdosta Leen pääsy Manner-Kiinaan on estetty (paria poikkeusta lukuun ottamatta) huolimatta siitä, että hongkongilaiset ovat Kiinan kansalaisia.

Lee oli yksi Hongkongin yhdistyneet demokraatit -puolueen perustajajäseniä 1990 toimien tuolloin perustavan kokouksen puheenjohtajana. Neljä vuotta myöhemmin Lee oli mukana perustamassa sen perillistä, demokraattista puoluetta.

Lee on Liberal Internationalin ainoa henkilöjäsen.

### Eläköityminen

Lee pidätettiin osallisuudestaan vuonna 2019 alkaneisiin mielenosoituksiin huhtikuussa 2020. Vuotta myöhemmin hänet tuomittiin 11 kuukaudeksi vankeuteen syytettynä "laittomien kokoontumisten järjestämisestä". Myöhemmin Lee ilmoitti, ettei enää anna haastatteluita ja jää pois julkisesta elämästä. Syyksi on katsottu Hongkongin kansallisen turvallisuuden laki.

Kunnianosoituksia
-----------------

Vuonna 2021 joukko Norjan suurkäräjäedustajia nimesi Leen Nobelin rauhanpalkinnon saajaksi.

Lee oli ensimmäinen ei-eurooppalainen, jolle myönnettiin EPP:n Robert Schuman -mitali vuonna 2000.

Galleria
--------

* Vasemmalta oikealle: Jimmy Lai, Nancy Pelosi, Martin Lee ja Janet Pang kuvattuna vuonna 2019.Vasemmalta oikealle: Jimmy Lai, Nancy Pelosi, Martin Lee ja Janet Pang kuvattuna vuonna 2019.
* Lee demokraattisen puolueen vaalitilaisuudessa vuonna 2016.Lee demokraattisen puolueen vaalitilaisuudessa vuonna 2016.
* Lee ja Jimmy Lai vuonna 2013Lee ja Jimmy Lai vuonna 2013
* Lee poistuu Kowloonin oikeustalolta huhtikuussa 2021.Lee poistuu Kowloonin oikeustalolta huhtikuussa 2021.

Lähteet
-------

1. 1 2 3 4  Ling Woo Liu: Hong Kong's "Father of Democracy" to Retire *Time*.  21.4.2008. Viitattu 26.12.2021. (englanniksi)
2. ↑  Martin Lee  2021. IMDb. Viitattu 26.12.2021. (englanniksi)
3. ↑  Biography  2021. National Endowment for Democracy. Viitattu 26.12.2021. (englanniksi)
4. 1 2 3  Hong Kong Catholic lawyer Martin Lee Chu-ming nominated for Nobel Peace Prize  4.2.2021. Catholic News Agency. Viitattu 26.12.2021. (englanniksi)
5. ↑  Individual Members  2021. Liberal International. Viitattu 26.12.2021. (englanniksi)
6. ↑  Hong Kong 'Father of Democracy' Martin Lee handed suspended jail sentence over peaceful 2019 demo *Hong Kong Free Press*.  16.4.2021. Viitattu 26.12.2021. (englanniksi)
7. ↑  John Lyons: The Rise and Fall of Martin Lee and His Dream of a Democratic Hong Kong *Wall Street Journal*.  15.11.2020. Viitattu 26.12.2021. (englanniksi)
8. ↑  Flere fredsprisforslag før fristen gikk ut *Aftenposten*.  1.2.2021. Viitattu 26.12.2021. (norjaksi)
9. ↑  Hong Kong's 'Father of Democracy' Martin Lee nominated for Nobel Peace Prize *Hong Kong Free Press*.  2.2.2021. Viitattu 26.12.2021. (englanniksi)
10. ↑  Robert Schuman Medal  2021. EPP Group. Viitattu 26.12.2021. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat
* Australia

 |

 |